અમદાવાદ: રાજ્યમાં નોંધાઈ રહેલા સાઈબર ક્રાઈમને લગતા ગુનાઓ પૈકી યૂ ટ્યૂબ ચેનલ હેક કરી વિવર્સ થકી 800 ડોલરનો આર્થિક લાભ મેળવનારા આગામી ગુજરાતી ફિલ્મના અભિનેતાને સાઈબર ક્રાઈમની ટીમે ટેક્નિકલ પુરાવાઓ એકત્ર કરી ગુનેગાર ઠેરવી ઝડપી લીધો હતો. સામાન્ય રીતે યૂ ટ્યૂબ ચેનલને હેક કરવાના બનાવો ડિટેક્ટ કરવામાં ધારી સફળતા મળતી નથી.પરંતુ અમદાવાદ સાઈબર ક્રાઈમે રાજ્યમાં પ્રથમવાર યૂ ટ્યૂબ ચેનલ હેક કરવાના ગુનામાં આરોપીની ધરપકડ કરી છે.